cyanic-selkie/wikianc huggingface dataset:
పంజాబ్ ఆర్థిక వ్యవస్థ
పరిశ్రమలు
పంజాబ్ లో పరిశ్రమలు కూడా వ్యవసాయాధారితమైనవి. మిగతా రాష్ట్రాలతో పోలిస్తే ఇక్కడి పారిశ్రామిక ఉత్పత్తి తక్కువగా ఉన్నప్పటికీ చిన్న చిన్న పరిశ్రమలు ఎక్కువగా ఉన్నాయి. రాష్ట్రానికి ప్రముఖ పారిశ్రామిక నగరాలైన జలంధర్, అమృత్ సర్, లూథియానా, పటియాలా, బటిండా మొదలైన నగరాల నుండి ఆదాయం వస్తుంది.
వస్త్ర పరిశ్రమ
పంజాబ్ లో నాణ్యమైన ప్రత్తి ఉత్పత్తి అవుతుంది. అయితే దానిని నూలుగా మార్చడంలో మాత్రం వెనుకబడి ఉంది. అక్కడ నూలు ఉత్పత్తి దేశ ఉత్పత్తిలో 1.5 శాతం మాత్రమే. అబోహర్, మాలౌత్, ఫగ్వారా, అమృత్ సర్, ఖరార్, మొహాలీ లలో నూలు మిల్లులు ఉన్నాయి.
విద్యుత్తు
రాష్ట్రానికి మొత్తం విద్యుత్తును పి.ఎస్.పి.సి.ఎల్ స్వంత థర్మల్ ప్లాంట్లు అందిస్తున్నాయి. అవి: అ.) 1260ఎం.డబ్య్లూ గురు గోబింద్ సింగ్ సూపర్ థర్మల్ ప్లాంట్, రోపర్, ఆ.) 440ఎం.డబ్య్లూ గురు నానక్ దేవ్ థర్మల్ ప్లాంట్, భతిండా, ఇ.) 920ఎం.డబ్ల్యూ గురు హరిగోబింద్ థర్మల్ ప్లాంట్, లెహ్రా మొహొబ్బత్, దాని స్వంత హైడ్రో పవర్ ప్లాంట్లు: 1.)110ఎం.డబ్ల్యూ షనన్ పవర్ హౌస్, జోగిందర్ నగర్, 2.) 600ఎం.డబ్ల్యూ రంజిత్ సాగర్ డ్యాం, షాహ్ పర్ కందీ, 3.)91.35ఎం.డబ్ల్యూ యుబిడిసి పవర్ హౌసెస్, 4.) 207ఎం.డబ్ల్యూ ముకేరియన్ హైడెల్ ప్రాజెక్టు, 5.) 134ఎం.డబ్ల్యూ ఆనంద్ పూర్ సాహిబ్ హైడెల్ చానెల్, 6.) మినీ & మాక్రో హైడ్రో పవర్ ప్లాంట్స్, సిర్హింద్ కెనాల్, మరికొన్ని ప్రాజెక్టులు ఉన్నాయి.
సాధారణ పూల్ ప్రాజెక్టులు భాక్రానంగల్ కాంప్లెక్స్, దేహర్ పవర్ ప్లాంట్, పోంగ్ పవర్ ప్లాంట్లలో ఉన్నాయి. పంజాబ్ కు 51శాతం విద్యుత్తు భాక్రానంగల్ కాంప్లెక్స్ నుండీ, 48శాతం పోంగ్ ప్రాజెక్ట్ నుండి వస్తున్నాయి.
తిరుచ్చి స్వామినాథన్ అయ్యర్
తిరుచ్చి స్వామినాథన్ అయ్యర్ కర్ణాటక సంగీత గాత్ర విద్వాంసుడు.
విశేషాలు
ఇతడు తమిళనాడు రాష్ట్రంలోని తిరుచిరాపల్లి నగరంలో 1910లో జన్మించాడు. ఇతడు తన తండ్రి తిరువయార్ సుబ్రహ్మణ్య అయ్యర్ నుండి సంగీతం నేర్చుకున్నాడు. 1926లో ఇతడు తన మొదటి కచేరీ ఇచ్చాడు. అది మొదలు ఇతను అనేక సంగీత ప్రదర్శనలు ఇచ్చాడు. ఇతడు అరుదైన త్యాగరాజ కృతులను ఆలపించడంలో పేరు గడించాడు. ఇతడు గాత్ర సంగీతం ఆలపించడంతో పాటుగా సంగీత శిక్షకుడిగా వృత్తిని స్వీకరించాడు. ఇతడు అనేకమంది శిష్యులకు సంగీతం నేర్పించాడు. 1987లో తమిళనాడు ఐయల్ ఇసై నాటక మన్రం ఇతనికి కళైమామణి పురస్కారం ప్రకటించింది. 1993లో కేంద్ర సంగీత నాటక అకాడమీ ఇతడికి కర్ణాటక సంగీతం గాత్రం విభాగంలో అవార్డును బహూకరించింది.
మూలాలు
వర్గం:1910 జననాలు వర్గం:తమిళనాడు గాయకులు వర్గం:కర్ణాటక సంగీత విద్వాంసులు వర్గం:సంగీత గురువులు వర్గం:కళైమామణి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు
అదితి అశోక్
thumb|అదితి అశోక్ అదితి అశోక్ భారత దేశానికి చెందిన గోల్ఫ్ క్రీడాకారిణి మార్చి 29, 1998న జన్మించారు. 2016లో జరిగిన సమ్మర్ ఒలంపిక్స్‌లో పాల్గొన్నారు. అదే ఏడాది జరిగిన లేడీస్ యూరోపియన్ టూర్‌లో విజయం సాధించిన తొలి భారతీయ గోల్ఫ్ క్రీడాకారిణిగా రికార్డు సృష్టించారు. ప్రొఫెషనల్ గోల్ఫర్‌గా కెరియర్ ప్రారంభించిన తొలి ఏడాదే ఈ ఘనత సాధించారు అదితి. ప్రపంచ వ్యాప్తంగా వివిధ దేశాల నుంచి మొత్తం 114 మంది గోల్ఫ్ క్రీడాకారిణులు ఈ టోర్నమెంట్లో పాల్గొన్నారు.
కేవలం 18 ఏళ్ల ప్రాయంలోనే భారతీయ క్రీడారంగంలో తనదైన ముద్ర వేశారు అశోక్. 2016లో జరిగిన రియో ఒలంపిక్స్‌లో పాల్గొన్న ఏకైక గోల్ఫ్ క్రీడాకారణి ఆమె.
2006లో దిల్లీ వేదికగా మహిళల గోల్ఫ్ టోర్నమెంట్‌ జరిగింది. భారతీయ మహిళలు ఈ క్రీడలో అడుగుపెట్టడం అదే తొలిసారి.
వ్యక్తిగతజీవితం-నేపథ్యం
బెంగళూరులోని ఓ మధ్యతరగతి కుటుంబంలో జన్మించారు అశోక్. తన ఆరేళ్ల వయసులో తొలిసారిగా గోల్ఫ్ క్రీడ పట్ల ఆకర్షితులయ్యారు. కర్నాటక గోల్ఫ్ అసోసియేషన్‌కి చెందిన పచ్చని గోల్ఫ్  కోర్స్‌పై ఆమె సాధన చేసేవారు. మొదట్లో తన తండ్రి వద్దే ఈ క్రీడలో మెళుకువలు నేర్చుకున్నారు. అదితి తండ్రి పండిట్ గుడ్లమణి అశోక్ ఓ రకంగా ఆమె కెరియర్ ప్రారంభంలో కోచ్‌గా వ్యవహరించారని చెప్పవచ్చు.
ఓ వైపు ఫ్రాంక్ ఆంథోనీ పబ్లిక్ స్కూల్‌లో చదువు మరోవైపు గోల్ఫ్ పట్ల ఆమెకున్న అపారమైన ప్రేమ.. రెండింటి మధ్య సతమతమవుతూనే ఆమె క్రమం తప్పకుండా ప్రాక్టీస్ చేస్తూ స్థానిక టోర్నమెంట్లలో పాల్గొనేవారు.
తన విషయంలో క్రెడిట్ అంతా తన తల్లిదండ్రులదే అంటారు అశోక్. వారు తనకు అన్ని సమయాల్లోనూ తగిన మద్దతు ఇచ్చారని చెబుతుంటారు. లెపెల్ పిన్స్ సేకరించడం ఆమె హాబీ.
వృత్తిలో విజయాలు
ఆ తరువాత 2012 నుంచి వరుసగా 3 ఏళ్ల పాటు జాతీయ జూనియర్ ఛాంపియన్ షిప్స్ సాధించారు. 2014లో జూనియర్స్, సీనియర్ రెండు విభాగాల్లోనూ ఆమె విజేతగా నిలిచారు.
2013లో జరిగిన ఏసియన్ యూత్ గేమ్స్, 2014లో జరిగిన యూత్ ఒలంపిక్స్, అలాగే అదే ఏడాది జరిగిన ఆసియా క్రీడల్లో పాల్గొన్న ఏకైక గోల్ఫర్‌గా అశోక్   నిలిచారు.
2015లో లేడిస్ బ్రిటిష్ అమెచ్యూర్ స్ట్రోక్ ప్లే ఛాంపియన్ షిప్ సాధించారు. 2016 జనవరి 1న ఆమె ప్రొఫెషనల్ క్రీడాకారిణిగా తన కెరియర్లో మరో అంకాన్ని ప్రారంభించారు.
2016లో రియో ఒలంపిక్స్‌లో పాల్గొనేనాటికి ఆమె వయసు కేవలం 18 ఏళ్లు. అతి పిన్న వయసులోనే ఒలంపిక్స్‌లోని గోల్ఫ్ క్రీడలో ప్రాతినిద్యం వహించిన క్రీడాకారిణిగా రికార్డు సృష్టించారు. అంతేకాదు భారత దేశం తరపున అంతర్జాతీయ గోల్ఫ్ టోర్నమెంట్లో పాల్గొన్న తొలి మహిళా క్రీడాకారిణిగా కూడా ఘనత సాధించారు అశోక్.
అక్టోబర్‌లో మొదటిసారి లేడిస్ యూరోపియన్ టూర్‌లో విజయం రుచి చూసిన అశోక్, ఆ తరువాత స్వదేశంలో జరిగిన విమెన్స్ ఇండియన్ ఓపెన్‌ను కూడా కైవసం చేసుకున్నారు.
ఆ తరువాత ఖతార్‌లో జరిగిన లేడిస్ ఓపెన్‌లో విజయం సాధించిన ఆమె ‘LET Rookie of the Year’ అవార్డు సాధించారు. ఆ తరువాత 2017లో అమెరికా టూర్‌లో భాగంగా ద లేడిస్ ప్రొఫెషనల్ గోల్ఫ్ అసోసియేషన్ టూర్ కార్డ్ కూడా సాధించారు. ఈ ఘనత సాధించిన తొలి భారతీయ క్రీడాకారిణి అశోక్ కావడం విశేషం. 2018లో 24, 2019లో 22 ఈవెంట్లలో పాల్గొన్న అశోక్, వలంటీర్స్ ఆఫ్ అమెరికా, ఎల్పీజీఏ టెక్సస్ క్లాసిక్‌లలో టాప్ టెన్ ఫినిషెస్ చేసి రికార్డు సృష్టించారు.
మూలాలు
భాగంగా ద లేడిస్ ప్రొఫెషనల్ గోల్ఫ్ అసోసియేషన్ టూర్ కార్డ్ కూడా సాధించారు. ఈ ఘనత సాధించిన తొలి భారతీయ క్రీడాకారిణి అశోక్ కావడం విశేషం.
2018లో 24, 2019లో 22 ఈవెంట్లలో పాల్గొన్న అశోక్, వలంటీర్స్ ఆఫ్ అమెరికా, ఎల్పీజీఏ టెక్సస్ క్లాసిక్‌లలో టాప్ టెన్ ఫినిషెస్ చేసి రికార్డు సృష్టించారు.
వర్గం:భారతీయ మహిళా క్రీడాకారులు
నూజివీడు మండలం
నూజివీడు మండలం, ఆంధ్ర ప్రదేశ్ రాష్ట్రములోని ఏలూరు జిల్లా లోని మండలం.
మండల జనాభా
2001 భారత జనాభా లెక్కలు ప్రకారం మొత్తం జనాభా1,29,553 అందులో పురుషులు 65,001, స్త్రీలు 64,552 మంది ఉన్నారు.
ప్రతాప్ సింఘ్ కైరాన్
ప్రతాప్ సింఘ్ కైరాన్ (1901-1965) పంజాబ్ ప్రావిన్సు (బ్రిటిష్ పాలనలోని పంజాబ్, హర్యానా, హిమాచల్ ప్రదేశ్ సంఘటిత ప్రాంతం) ముఖ్యమంత్రిగా పనిచేసాడు. ఆయన స్వతంత్రానంతరం పంజాబ్ ప్రావిన్సు నిర్మాణరూపకర్తగా అపారమైన అనుభవం గడించాడు. ఆయన స్వాతంత్ర్య సమరయోధుడు. ఆయనను బ్రిటిష్ ప్రభుత్వం రెండు మార్లు ఖైదు చేసింది. ఒకసారి బ్రిటిష్ పాలనకు వ్యతిరేకంగా అభిప్రాయప్రకటన చేసినందుకు ఐదు సంవత్సరాల జైలు శిక్ష అనుభవించాడు. ఆయన రాజకీయ ప్రభావం, పరిశీలన, వ్యూహాలు ఇప్పటికీ పంజాబ్ రాజకీయాలను ప్రభావితం చేస్తున్నాయి.
బాల్యం
ప్రతాప్ సింఘ్ కరీం 1901లో ఒక సిక్కు కుటుంబంలో జన్మించాడు. ఆయన పేరులో ఆయన స్వగ్రామం కైరాన్ (అమృత్సర్ జిల్లా; పంజాబ్ ప్రావిన్స్ ; బ్రిటిష్ శకం) చోటు చేసుకుంది. ఆయన తండ్రి పేరు నిహాల్ సింఘ్ కైరాన్. నిహాల్ సింఘ్ కైరాన్ పంజాబ్ ప్రావిన్సు మహిళల విద్యావిధానం ఆరంభించి అభివృద్ధికి కృషిచేసాడు. ప్రతాప్ డెహ్రాడూన్ లోని కోల్. బ్రౌన్ కేంబ్రిడ్జ్ స్కూల్, కల్సా కాలేజ్; అమృతసర్‌లలో విద్యను అభ్యసించాడు. అక్కడ ఆయన తోటలు, ఫ్యాక్టరీలలో పనిచేస్తూ మిషిగన్ విశ్వవిద్యాలయంలో పొలిటికల్ సైన్స్ లో మాస్టర్ డిగ్రీ అందుకున్నాడు. బర్కిలీ లోని కాలిఫోర్నియా మిషిగన్ వెళ్ళే ముందు ఆయన విశ్వవిద్యాలయంలో ఎకనామిక్స్ మాస్టర్ డిగ్రీ అందుకున్నాడు. ఆయన యు.ఎస్. టోటపని విధానంతో ప్రేరణపొంది తరువాత వాటిని ఇండియాలో కూడా పరిచయం చేసాడు.
కుటుంబం
ప్రతాప్ సింఘ్ కైరాన్‌కు సురేందర్ సింఘ్, సర్బ్రిందర్ కైరాన్, గురీందర్ సింఘ్ అనే కుమారులు ఉన్నారు. చిన్నకుమారుడైన గురీందర్ సింఘ్ తన తండ్రిలా కాంగ్రెస్ సభ్యుడుగా పనిచేసాడు. సురీందర్ తరువాత శిరోమణి అకాలీ దళ్‌లో సభ్యుడయ్యాడు. సురీందర్ కుమారుడు ఆదేశ్ ప్రతాప్ సింఘ్ కైరాన్ ప్రకాష్ సింఘ్ కైరాన్ ప్రణీత్ కౌర్‌ల కుమార్తెను వివాహం చేసుకున్నాడు.
రాజకీయ ప్రవేశం
కైరాన్ 1929లో భారతదేశానికి తిరిగి వచ్చాడు. 1932 ఏప్రిల్ 13న ఆయన అమృతసర్‌లో " ది న్యూ ఎరా " పేరుతో ఆగ్ల వార్తాపత్రికను ఆరంభించాడు. ఆయన రాజకీయాలలో ప్రవేశించిన తరువాత వార్తాపత్రిక ప్రచురణ నిలిపివేయబడింది. ఆయన ముందు సిరోమణి అకాలీదళ్ సభ్యత్వం తీసుకున్నాడు. తరువాత ఇండియన్ నేషనల్ కాంగ్రెస్ సభ్యత్వం తీసుకున్నాడు. ఆయన 1932లో సివిల్ డిస్ ఒబీడియంస్‌లో పాల్గొని జైలు దండన అనుభవించాడు. 1937లో కాంగ్రెస్ సభ్యుడు బాబాగురుదిత్ సింఘ్‌ను (సథాలీ) ఓడించి అకాలీ సభ్యుడుగా పజాబ్ అసెంబ్లీలో ప్రవేశించాడు. 1941 నుండి 1946 వరకు పంజాబ్ ప్రొవింస్ కాంగ్రెస్ కమిటీ జనరల్ సెక్రెటరీగా పనిచేసాడు. 1942 లో క్విట్ ఇండియా ఉద్యంలో పాల్గొని ఆయన తిరిగి జైలు దండన అనుభవించాడు. 1946లో అసెంబ్లీకి ఎన్నికచేయబడ్డాడు.
అధికారం
1947లో స్వతంత్రం లభించిన తరువాత ప్రతాప్ సింఘ్ కైరాన్ పలు అధికార పదవులు చేపట్టారు. రీహాబిలిటేషన్ మినిస్టర్, డెవెలెప్మెంట్ మినిస్టర్ (1947-1949), ముఖ్యమంత్రి (1956 జనవరి 21 నుండి 1964 జూన్ 23) పదవులు వహించాడు.
పునరావాస మంత్రిత్వశాఖ
భారతదేశ విభజన తరువాత రీహాబిలిటేషన్ మంత్రిగా కైరాన్ పశ్చిమ పంజాబ్ నుండి వలస వచ్చిన మిలియన్లకొద్దీ శరణార్ధులకు పునరావాసం కల్పించడానికి కృషిచేసాడు. అతి కొద్ది సమయంలో దాదాపు మూడు మిలియన్ల ప్రజలకు తూర్పు పంజాబులో పునరావాసం కల్పించబడి నూతన ఉపాధి సౌకర్యం అందించబడింది.
ముఖ్యమంత్రి
ప్రతాప్ సింఘ్ కైరాన్ దార్శనికుడు. భూసంస్కరణలో ఆయన ప్రధానపాత్ర వహించాడు. పంజాబును సుసంపన్నం చేయడంలో ఆయనపాత్ర ప్రధానమైనది.ఆయన పంజాబు అగ్రికల్చరల్ విశ్వవిద్యాలయ స్థాపన చేసాడు. ఈ విశ్వవిద్యాలయం పంజాబులో హరితవిప్లవం తీసుకురావడంలో ప్రధానపాత్ర వహించింది. ఆయన పంజాబ్ పారిశ్రమీకరణకు అత్యధికంగా కృషి చేసాడు. చండీగఢ్ నగర రూపకల్పనకు, ఫరీదాబాద్ పారిశ్రామిక వాడ (ప్రస్తుత హర్యానా) ఏర్పాటుకు కృషి చేసాడు. కైరాన్ నిర్భంధ ప్రాథమిక, మాద్యమిక విద్యను ఉచితంగా అందించాడు. ఆయన మూడు ఇంజనీరింగ్ కాలేజీలను స్థాపించి జిల్లాకొక పాలిటెక్నిక్ ఇంస్టిట్యూట్ ఏర్పాటు చేయించాడు. నీటిపారుదల మౌలిక సౌకర్యాల నిర్మాణం, విద్యుదీకరణ, రహదారి నిర్మాణం ఆయన ప్రధాన పాత్ర వహించాడు. ఆయన లచం సంబంధిత నేరారోపణను ఎదుర్కొన్నాడు.
మరణం
1964 లో ఆయన రాజకీయ సలహాదారులు ఆయనను పలు ఆరోపణల నుండి విడిపించిన తరువాత ఆయన పంజాబు ముఖ్యమంత్రిగా తన పదవికి రాజీనామా చేసాడు. 1965 ఫిబ్రవరి 6న ఆయన రహదారిలో కారులో ప్రయాణిస్తున్న తరుణంలో ఆయనను సుచా సింఘ్ బస్సి కాల్చివేసాడు. మరణిచే సమయంలో ఆయన ఢిల్లీ నుండి అమృతసర్‌కు ప్రయాణం చేస్తున్నాడు. కారు రసోయి గ్రామసమీపానికి చేరుకున్న సమయంలో మరణం సంభవించింది. సుచా సింఘ్ తరువత ఉరితీయబడ్డాడు.
బాహ్య లింకులు
వర్గం:1901 జననాలు వర్గం:1965 మరణాలు వర్గం:సిక్కు మతం వర్గం:హత్య చేయబడ్డ భారతీయులు వర్గం:స్వాతంత్ర్య సమర యోధులు వర్గం:అమృతసర్ వ్యక్తులు వర్గం:పంజాబ్ ముఖ్యమంత్రులు వర్గం:హత్య చేయబడిన పంజాబ్‌ వ్యక్తులు వర్గం:పంజాబ్ వ్యక్తులు వర్గం:అమృత్‌సర్ జిల్లా వ్యక్తులు వర్గం:పంజాాబ్ శాసనసభ్యులు వర్గం:మిచిగాన్ విశ్వవిద్యాలయ పూర్వ విద్యార్థులు వర్గం:భారత జాతీయ కాంగ్రెస్ ముఖ్యమంత్రులు వర్గం:శిరోమణి అకాలీదళ్ రాజకీయ నాయకులు వర్గం:భారత జాతీయ కాంగ్రెస్ నాయకులు
మలావిలో హిందూమతం
19వ శతాబ్దం చివరిలోను, 20వ శతాబ్దం ప్రారంభంలోనూ బ్రిటిష్ మధ్య ఆఫ్రికాకు (తరువాతి కాలంలో దీన్నే న్యాసాలాండ్‌ అన్నారు) భారతీయ వలసవాదులను, వర్తకులను వలసవాద బ్రిటిషు నిర్వాహకులు తీసుకువచ్చినప్పుడు వారివెంట మలావికి హిందూమతం వచ్చింది. మౌలిక సదుపాయాల ప్రాజెక్టులను నిర్మించడంలో సహాయం చేయడానికి, సేవలు, రిటైల్ మార్కెట్ల కోసం, పరిపాలనా మద్దతు కోసమూ తూర్పు ఆఫ్రికాలోని కొన్ని ప్రాంతాలకు చేసిన కార్మికుల తరలింపుల్లో భాగంగా వారు ఇక్కడికి వచ్చారు. వలసదారుల్లో కొంతమంది విద్యావంతులు, నైపుణ్యం ఉన్నవారు. కానీ చాలా మంది పేదవారు. పంజాబ్, గుజరాత్, ఉత్తరప్రదేశ్, బీహార్, పశ్చిమ బెంగాల్‌లోని కరువు పీడిత ప్రాంతాలలో జీవనం గడుపుతున్నవారు. మలావి, మొజాంబిక్ మధ్య మొదటి రైలు మార్గాన్ని నిర్మించడంలో వారు సహాయపడ్డారు.
1994 నాటి మలావి రాజ్యాంగం, దాని సెనేట్‌లో చాలా సీట్లు "మలావి లోని ప్రధాన మత విశ్వాసాల" కోసం ప్రత్యేకించింది. క్రైస్తవం, ఇస్లాం మాత్రమే "ప్రధాన విశ్వాసాలు"గా గుర్తించింది. హిందూ మతం వంటి విశ్వాసాలను ఆచరించే వ్యక్తులు సెనేట్‌లో రాజకీయ ప్రాతినిధ్యం వహించడాన్ని రాజ్యాంగం నిషేధించింది. కేవలం క్రైస్తవులు, ముస్లింలు మాత్రమే రాజకీయ అధికార స్థానాలను పొందడాన్ని అనుమతించింది.
వలస పాలన ముగిసిన తర్వాత, తూర్పు ఆఫ్రికాలోని హిందువులు (జైనులు, సిక్కులతో పాటు) వివక్షకు గురయ్యారు. తూర్పు ఆఫ్రికా లోని వివిధ ప్రభుత్వాలు ఆఫ్రికనీకరణను ప్రోత్సహించాయి. ఆర్థిక వ్యవస్థలోని వాణిజ్య, వృత్తిపరమైన రంగాలను యూరోపియనేతర, ఆసియనేతర, ఆఫ్రికా వ్యక్తులకు మాత్రమే పరిమితం చేస్తూ చట్టాలు, విధానాలను రూపొందించాయి. గతంలో మలావిలో నివసిస్తున్న చాలా మంది హిందువులు ఈ కాలంలో ఇతర దేశాలకు వలస వెళ్లారు. ప్రత్యేకించి 1960ల తరువాత యునైటెడ్ కింగ్‌డమ్‌కు వలస వచ్చారు.
మలావిలో హిందువుల ప్రధాన భాషలు గుజరాతీ, సింధీ, బెంగాలీ. బ్రహ్మ కుమారీలకు బ్లాంటైర్‌లోని త్రికం మాన్షన్‌లో రాజయోగ కేంద్రం ఉంది.
మూలాలు
వర్గం:దేశాల వారీగా హిందూమతం
ఎముక మజ్జ
ఎముక మజ్జ అనబడే ఈ మృదువైన కణజాలము ఎముక లోపలి భాగములో ఉంటుంది. ఇది మనుషులలో మరియు ఇతర క్షీరదాల్లో ఎర్ర రక్త కణాలను ఉత్పత్తి చేస్తుంది. ఒక్క మనిషిలో నాలుగు శాతం బరువు ఈ ఎముక మజ్జదే. ఎముక మజ్జలో ప్రతి రోజూ 50,000కోట్ల రక్త కణాల ఉత్పత్తి అవుతాయి. ఎముక మజ్జలో నుండి సూక్ష్మ రక్తనాళాల ద్వారా ఆ కణాలు రక్తము లోనికి కలుస్తాయి.
ఎముక మజ్జ రకాలు
మనుషుల్లో రెండు రకాల మజ్జలున్నాయి.
ఎముక మజ్జ పొర (స్ట్రోమా)
ఎముక మజ్జ పొర లేదా స్ట్రోమా రక్త కణాల ఉత్పత్తిలో ప్రత్యక్షముగా పాల్గొనదు. ఇది చాలా వరకు పసుపు మజ్జలోనే వుంటుంది. కానీ ఇది రక్త కణాల ఉత్పత్తి (హెమటోపొసిస్) కి అవసరమైన కొన్ని రకాల దోహక పదార్థములను ఉత్పత్తి చేయడము ద్వారా రక్త కణాల ఉత్పత్తిలో పరోక్షంగా తోడ్పడుతుంది. ఎముక మజ్జ పొరలోనున్న కణాలు.
ఎముక మజ్జ సరిహద్దు
వర్గం:శరీర నిర్మాణ శాస్త్రము
మారేడుబాక (రాజాం)
మారేడుబాక శ్రీకాకుళం జిల్లా, రాజాం మండలం లోని గ్రామం. ఇది మండల కేంద్రమైన రాజాం నుండి 4 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 376 ఇళ్లతో, 1436 జనాభాతో 528 హెక్టార్లలో విస్తరించి ఉంది. గ్రామంలో మగవారి సంఖ్య 704, ఆడవారి సంఖ్య 732. షెడ్యూల్డ్ కులాల సంఖ్య 312 కాగా షెడ్యూల్డ్ తెగల సంఖ్య 109. గ్రామం యొక్క జనగణన లొకేషన్ కోడ్ 581320 .పిన్ కోడ్: 532127.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మారేడుబాకలో సబ్ పోస్టాఫీసు సౌకర్యం ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది.
భూమి వినియోగం
మారేడుబాకలో భూ వినియోగం కింది విధంగా ఉంది:
ఉత్పత్తి
మారేడుబాకలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, వేరుశనగ
పారిశ్రామిక ఉత్పత్తులు
ఎద్దు బండ్లు
జలవిహార్
thumb|260x260px|జలవిహార్, హైదరాబాదు జలవిహార్ అనగా వాటర్ పార్క్, ఇది హైదరాబాదు లో ఉంది. దీని విస్తీర్ణం 12.5 ఎకరాలు (5.1 హెక్టార్లు). ఈ జలవిహార్ ను సంజీవయ్య పార్క్ పక్కన, హుస్సేన్ సాగర్ సరస్సు వెంబడి 20 మే 2007న ప్రారంభించారు.
నేపథ్యం
ప్రవాస భారతీయుడు ఆర్.జె.రావు, వ్యక్తుల సమూహం స్థానిక పర్యాటక శాఖతో ఒక పబ్లిక్ ప్రైవేటు భాగస్వామ్యం పద్ధతిన inr 220000000 నిధులు సమకూర్చారు. ఈ శాఖ నెక్లెస్ రోడ్ లో హుస్సేన్ సాగర్ సరస్సును ఆనుకొనివున్న 12.5 ఎకరాల (5.1 హెక్టార్లు) భూమిని ఈ ప్రాజెక్ట్ కొరకు మంజూరు చేసింది. ఈ భూమిని 33 సంవత్సరాలకు ఒప్పందానికి వార్షిక వ్యయం inr 3400000, 5% మొత్తం స్థూల ఆదాయాలతో ఏర్పాటు చేయబడింది. ఈ యేర్పాట్లు ప్రతి 5 సంవత్సరాలకు ఒకసారి సమీక్షించవలసి యుంటుంది
ఈ భూమిని 2000 సంవత్సరంలో నారా చంద్రబాబునాయుడు ఆంధ్రప్రదేశ్ ముఖ్యమంత్రిగా నున్న సమయంలో యిచ్చినప్పటికీ ఈ భూములలో ఆక్రమణలు, యాజమాన్య సమస్యల కారణంగా పనులు నిలిపివేయబడ్డాయి. ఆ తర్వాత స్థానిక ప్రభుత్వం ప్రాజెక్టులు కేటాయించుటకు ప్రోబ్ పద్ధతిని ప్రారంభించింది. ఈ ప్రాజెక్టును 2006 మధ్య కాలంలో ప్రారంభించడానికి భారతదేశ సుప్రీం కోర్టు అనుమతి తెలిపింది. ఈ అనుమతి ఆంధ్రప్రదేశ్ కాలుష్య నియంత్రణ మండలి, ఆంధ్రప్రదేశ్ హైకోర్టు అనుమతుల ఆధారంగా సుప్రీం కోర్టు అంగీకరించింది.
ప్రభుత్వ, ప్రైవేటు భాగస్వామ్యం ఫలితంగా హెచ్చు లాభదాయకత కారణంగా స్థానిక ప్రభుత్వం ఈ పాజెక్టు విధానాన్ని 2010లో కొనసాగించుటకు ప్రతిపాదించింది.
యిటీవల జూలై 2013లో సామాజిక మార్కెటింగ్, ఆన్‌లైన్ అభివృద్ధి కంపెనీలు జలవిహార్ లో ఉద్యోగాలను కంపెనీ వెబ్‌సైట్ లో ఉంచుతున్నారు. ఆన్‌లైన్ మార్కెటింగ్, సామాజిక మార్కెటింగ్ కొరకు వెబ్‌సైట్ లో పొందుపరచునున్నారు. యిరుపక్షాల మధ్య ఒప్పందం ఐదు సంవత్సరాలవరకు కొనసాగుతుంది.
సౌకర్యాలు
ఈ పూల్ మన దేశంలోనే అతిపెద్దది. దీని విస్తీర్ణం 18000 చ.అడుగులు. దీనిలో 1000 మంది ప్రజలకు సదుపాయాన్ని కల్పించే విధంగా నిర్మించబడింది. మొత్తం పార్కులో నిర్మాణ వైశాల్యం 10% మాత్రమే ఉంది. హుస్సేన్ సాగర్ చుట్టూ ఉన్న చెత్తను నివారించడానికి జలవిహార్ చుట్టూ సరైన ఫెన్సింగ్ ఉంచడం జరిగింది. ఈ పార్కులో ముఖ్యంగా రెండు జోన్లు కలవు -- అవి వినోదం, పార్టీ. ఇందులో వేవ్ పూల్, డ్రై రైడ్స్, మిని ట్రైన్, ఫుడ్ కోర్టులు ఉన్నాయి. పార్టీ జోన్ ల 2000 మంది ప్రజలు ఉండే విధంగా లాన్ ను యెర్పాటు చేయడం జరిగినది.
యితర లింకులు
వర్గం:హైదరాబాదు
ఇబ్రహీంపట్నం మండలం (ఎన్టీఆర్ జిల్లా)
ఇబ్రహీంపట్నం మండలం, ఆంధ్రప్రదేశ్ రాష్ట్రంలోని, ఎన్టీఆర్ జిల్లాకు చెందిన మండలం.
శివ కందుకూరి
శివ కందుకూరి తెలుగు సినిమా నటుడు. ఆయన 2020లో విడుదలైన చూసి చూడంగానే సినిమా ద్వారా సినీ రంగంలోకి అడుగు పెట్టాడు.
జననం, విద్యాభాస్యం
శివ కందుకూరి 28 ఫిబ్రవరి 1994లో తెలంగాణ రాష్ట్రం, హైదరాబాద్ లో జన్మించాడు. ఆయన ఇంజనీరింగ్ పూర్తి చేశాడు. శివ తెలుగు సినీ నిర్మాత రాజ్ కందుకూరి కుమారుడు.
సినీ ప్రస్థానం
శివ కందుకూరి 2020లో విడుదలైన చూసి చూడంగానే చూడంగానే సినిమా ద్వారా సినీ రంగంలోకి అడుగు పెట్టాడు.
మూలాలు
వర్గం:తెలుగు సినిమా నటులు వర్గం:1994 జననాలు
డెసిషన్ రివ్యూ సిస్టమ్
డెసిషన్ రివ్యూ సిస్టమ్ (DRS), క్రికెట్‌లో మ్యాచ్ అధికారులకు నిర్ణయం తీసుకోవడంలో సహాయం చేయడానికి ఉపయోగించే సాంకేతిక వ్యవస్థ. గతంలో దీన్ని అంపైర్ డెసిషన్ రివ్యూ సిస్టమ్ (UDRS) అని పిలిచేవారు, మైదానం లోని అంపైర్లు థర్డ్ అంపైర్‌తో సంప్రదించినపుడు (అంపైర్ రివ్యూ అని పిలుస్తారు) గాని, మైదానం లోని అంపైర్ల నిర్ణయాన్ని పరిశీలించమని ఆటగాళ్లు గాని అభ్యర్థించవచ్చు (ప్లేయర్ రివ్యూ అని పిలుస్తారు).
టెలివిజన్ రీప్లేలు, బంతి మార్గాన్ని పరిశీలించే సాంకేతికత అది ఎలా వెళ్ళి ఉండేదో అంచనా వేసే సాంకేతికత, బంతి బ్యాట్‌ను గాని, ప్యాడ్‌ను గానీ తాకినప్పుడు వచ్చే చిన్న శబ్దాలను గుర్తించడానికి మైక్రోఫోన్‌లు, బంతి బ్యాట్‌కి లేదా ప్యాడ్‌కి తగలడంతో.ఉష్ణోగ్రత మార్పులను గుర్తించడానికి ఇన్‌ఫ్రా-రెడ్ ఇమేజింగ్ సాంకేతికలను ఇందులో ఉపయోగించారు.
1992 నవంబరు నుండి మైదానంలో ఉండే టెస్ట్ మ్యాచ్ అంపైర్లు థర్డ్ అంపైర్‌కి కొన్ని నిర్ణయాలను పరిశీలించమని అడగడం మొదలైంది. ఆటగాళ్ళ సమీక్ష అభ్యర్థనలు తీసుకునే అధికారిక DRS వ్యవస్థను మాత్రం మొదటిసారిగా 2008లో టెస్ట్ మ్యాచ్‌లో ఉపయోగించారు. దీనిని 2011 జనవరిలో మొదటిసారిగా వన్డే ఇంటర్నేషనల్ లో ఉపయోగించగా, ట్వంటీ20 ఇంటర్నేషనల్‌లో 2017 అక్టోబరులో మొదలైంది.
భాగాలు
DRS యొక్క భాగాలు:
అంపైర్ సమీక్షలు
అనేక సందర్భాల్లో, సంఘటన సెకనులో కొన్ని వంతుల్లో జరుగుతుంది. మైదానం లోని అంపైర్లు తామిచ్చిన/ఇవ్వదలచిన క్రింది రకాలైన ఔట్ నిర్ణయాలను సమీక్షించవలసిందిగా థర్డ్ అంపైరును అభ్యర్థించవచ్చు:
మైదాన అంపైర్లు LBW నిర్ణయాన్ని సమీక్షించమని థర్డ్ అంపైరును అభ్యర్థించకపోవచ్చు (బంతి నో-బాలా కాదా అనేది కాకుండా).
మైదాన అంపైర్లు కింది వాటిని సమీక్షించాలని కూడా థర్డ్ అంపైరును అభ్యర్థించవచ్చు:
థర్డ్ అంపైర్ ఉండి, కానీ పూర్తి UDRS ఉపయోగంలో లేని సందర్భంలో కూడా అంపైర్ రివ్యూలు మైదాన అంపైర్లకు అందుబాటులో ఉంటాయి. ఈ సందర్భంలో, థర్డ్ అంపైరు ఒక నిర్ణయానికి రావడానికి టెలివిజన్ రీప్లేలను (మాత్రమే) ఉపయోగిస్తాడు. బాల్-ట్రాకింగ్ వంటి అదనపు సాంకేతికతను ఉపయోగించరు.
ప్లేయర్ సమీక్షలు
ఫీల్డింగ్ జట్టు "నాటౌట్" నిర్ణయంతో విభేదించినపుడు సమీక్ష కోసం సిస్టమ్‌ను ఉపయోగించవచ్చు. బ్యాటింగ్ జట్టు "అవుట్" నిర్ణయంతో విభేదించినపుడు దానిని ఉపయోగించవచ్చు. ఫీల్డింగ్ జట్టు కెప్టెన్ గానీ అవుటైన బ్యాటరు గానీ చేతులను లేదా చేయి, బ్యాటును "T" లాగా పెట్టి సంకేతం చేయడం ద్వారా ఈ సమీక్ష కోరుతారు. ఇది కేవలం ఔటైన లేదా ఔటుకు దారితీసే పరిస్థితులలో మాత్రమే ఉపయోగించాలి: ఉదాహరణకు, క్యాచ్ సరైనదా కాదా అని నిర్ణయించడానికి (బ్యాటరు బ్యాటుతో గని, గ్లోవ్‌తో గానీ బంతిని తాకడం, ఫీల్డరి క్యాచ్‌ పట్టుకునే ముందు బంతి నేలను తాకకపోవడం), లేదా ఎల్‌బిడబ్ల్యూ అవుట్‌ ఇవ్వాలనే విధంగా బంతి ప్రయాణం ఉంటే.
సవాలును చేసాక, అది దృష్టికి వచ్చాక, దాన్ని ఆమోదించాక, థర్డ్ అంపైరు ఆటను సమీక్షిస్తాడు.
ప్రతి జట్టుకు విఫలమైన సవాళ్ళకు ఒక పరిమితి ఉంటుంది. ఆ పరిమితి చేరుకునే వరకు సమీక్షలను కోరవచ్చు. టెస్టు మ్యాచ్‌లో ఐతే ఒక్కో ఇన్నింగ్స్‌కు రెండు, వన్డే ఇంటర్నేషనల్‌లో ఒక ఇన్నింగ్స్‌కు ఒకటీ - విఫలమైన రివ్యూ అభ్యర్థనల పరిమితి ఉంటుంది. 2020 జూలై నుండి ఈ పరిమితిని తాత్కాలికంగా టెస్ట్‌లలో ఒక్కో ఇన్నింగ్సుకు మూడు, వన్డే మ్యాచ్‌లకు రెండుగా పెంచారు. 2013 నుండి 2017 సెప్టెంబరు వరకు, ఒక టెస్టు ఇన్నింగ్స్‌లో జట్టుకు అందుబాటులో ఉన్న సమీక్షల సంఖ్యకు 80 ఓవర్ల తర్వాత మరో రెండు వచ్చి చేరేవి. 2017 అక్టోబరు నుండి, DRS "అంపైర్ కాల్" చూపుతున్నందున మైదాన నిర్ణయం మారకుండా ఉంటే, జట్టు తన సమీక్షను కోల్పోదు.
స్పందనలు
డెసిషన్ రివ్యూ సిస్టమ్ ప్రారంభించినప్పటి నుండి సాధారణంగా ఆటగాళ్లు, కోచ్‌ల నుండి సానుకూల స్పందన వచ్చింది. సానుకూల స్పందన కారణంగా ICC, ప్రపంచవ్యాప్తంగా ఉన్న అన్ని రకాల క్రికెట్ గేమ్‌లలో DRS ను ఏకరీతిగా వర్తింపజేయడానికి ప్రయత్నించింది. అయితే దీనిని అమలు చేయడం కొన్ని దేశాలకు కష్టంగా మారింది. కొన్ని దేశాలు, ముఖ్యంగా పేద దేశాలు, సాంకేతికతను కొనుగోలు చేయలేకపోతున్నాయి. దానిలోని కొన్ని భాగాలనే ఉపయోగించడమో లేదా అస్సలు ఉపయోగించకపోవడమో ఎంచుకున్నాయి. ఇది అంపైర్ల నిర్ణయాల్లో ఉండే లోపాలను రూపుమాపడానికి రూపొందించబడింది. ఇది చాలా ఆటలలో ఆ పని చేసింది.
అయితే, DRS టెక్నాలజీకి కొన్ని ప్రతికూల స్పందనలు కూడా వచ్చాయి. వెస్టిండీస్ లెజెండ్ జోయెల్ గార్నర్ ఈ వ్యవస్థను "జిమ్మిక్" అని తేల్చేసాడు. ప్రయోగాత్మక రిఫరల్ సిస్టమ్‌కు తాను మద్దతు ఇవ్వనని మరో వెస్ట్ ఇండియన్ రామ్‌నరేష్ సర్వాన్ అన్నాడు. మాజీ అంపైర్ డిక్కీ బర్డ్ కూడా ఈ వ్యవస్థను విమర్శించాడు. ఇది మైదాన అంపైర్ల అధికారాన్ని దెబ్బతీస్తుందని అన్నాడు. బిసిసిఐ, ఈ వ్యవస్థ దాదాపుగా మాత్రమే పరిపూర్ణంగా ఉంటే దానిని అమలు చెయ్యడంపై సందేహాస్పద అభిప్రాయాన్ని వ్యక్తం చేసింది. పాకిస్తాన్ స్పిన్నర్ సయీద్ అజ్మల్ భారత్‌తో జరిగిన 2011 క్రికెట్ ప్రపంచ కప్ సెమీ-ఫైనల్ తర్వాత డెసిషన్ రివ్యూ సిస్టమ్‌పై అసంతృప్తి వ్యక్తం చేశాడు. డీఆర్‌ఎస్‌లో బంతి రేఖ ఒరిజినల్ రేఖ నుండి ఎక్కువగా డీవియేటు అయిందని అతను చెప్పాడు. దుబాయ్‌లో (2014 నవంబరు 17-21) న్యూజిలాండ్‌తో జరిగిన రెండో టెస్టులో పాకిస్తాన్ ఓపెనర్ షాన్ మసూద్‌ను అవుట్ చేసిన నిర్ణయంలో తమ రివ్యూ టెక్నాలజీ పొరపాటు చేసిందని హాక్-ఐ అధికారులు 2014 డిసెంబరులో అంగీకరించారు. రెండు వారాల తర్వాత దుబాయ్‌లోని ఐసిసి కార్యాలయంలో జరిగిన సమావేశంలో, లెగ్ బిఫోర్ వికెట్ నిర్ణయానికి తమ సాంకేతికత ఉపయోగించిన ప్రొజెక్షన్ తప్పు అని పాక్ కెప్టెన్ మిస్బా-ఉల్-హక్, జట్టు మేనేజర్ మొయిన్ ఖాన్‌ల వద్ద హాక్-ఐ అంగీకరించినట్లు తెలిసింది. అలాగే, ఒక నిర్ణయం తీసుకున్నప్పటి నుండి కెప్టెన్ 15-సెకండ్ల లోపులో మాత్రమే సవాలు చేయగలడు. కానీ స్పష్టమైన నిర్ణయం తీసుకోనట్లయితే దానిని పొడిగించవచ్చు. ప్రత్యేకించి అంపైరు నుండి ఎటువంటి ప్రతిస్పందన లేనట్లయితే వారు నాట్ అవుట్‌గా భావించబడతారు.
ఆటగాళ్ళ సమీక్ష గణాంకాలు
2009 సెప్టెంబరు - 2017 మార్చి మధ్య 2,100 పైచిలుకు ఆటగాళ్ళ సమీక్షలను విశ్లేషించినపుడు కింది ఫలితాలు తేలాయి:
కన్నూరు (పరవాడ)
కన్నూరు ఆంధ్ర ప్రదేశ్ రాష్ట్రం, అనకాపల్లి జిల్లా, పరవాడ మండలం లోని గ్రామం. ఇది మండల కేంద్రమైన పరవాడ నుండి 9 కి. మీ. దూరం లోను, సమీప పట్టణమైన అనకాపల్లి నుండి 7 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 523 ఇళ్లతో, 2203 జనాభాతో 144 హెక్టార్లలో విస్తరించి ఉంది. గ్రామంలో మగవారి సంఖ్య 1129, ఆడవారి సంఖ్య 1074. షెడ్యూల్డ్ కులాల సంఖ్య 89 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 586151 .పిన్ కోడ్: 531019.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి పరవాడలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గాజువాకలోను, ఇంజనీరింగ్ కళాశాల అనకాపల్లిలోనూ ఉన్నాయి. సమీప మేనేజిమెంటు కళాశాల లంకలపాలెంలోనూ, వైద్య కళాశాల, పాలీటెక్నిక్‌లు విశాఖపట్నంలోనూ ఉన్నాయి. సమీప అనియత విద్యా కేంద్రం అనకాపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి.
ప్రైవేటు వైద్య సౌకర్యం
ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో సినిమా హాలు ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
కన్నూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కన్నూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
సజ్జలు, వరి
మను భకర్
మను భకర్ ఎయిర్ గన్ షూటింగ్ లో భారతదేశం తరపున ఒలింపిక్స్ ఆడిన క్రీడాకారిణి. ఆమె 2018 ఐఎస్ఎస్ఎఫ్ ( ఇంటర్నేషనల్ షూటింగ్ స్పోర్ట్ ఫెడరేషన్ ) వరల్డ్ కప్‌లో భారతదేశం తరుపున ఆడి రెండు బంగారు పతకాలు సాధించింది. 2018 కామన్వెల్త్ గేమ్స్ లో మహిళల 10 మీటర్ ఎయిర్ పిస్టల్ షూటింగ్ విభాగంలో స్వర్ణం సాధించింది. అప్పటికి ఆమె వయసు కేవలం 16 ఏళ్లు మాత్రమే. 2020లో భారత ప్రభుత్వం ప్రతిష్ఠతికమైన అర్జున అవార్డుతో మను భకర్‌ను సత్కరించింది.
వ్యక్తిగత జీవితం, నేపథ్యం
హర్యానా రాష్ట్రంలోని ఝజ్జర్ జిల్లాకు చెందిన గోరియా అనే గ్రామంలో భకర్ జన్మించింది. ఆమె తండ్రి మెరైన్ ఇంజనీర్. తల్లి స్కూల్ ప్రిన్సిపాల్ గా పనిచేసేది. మను భకర్ చిన్నప్పటి నుంచే షూటింగ్‌తో పాటు బాక్సింగ్, అథ్లెటిక్స్, స్కేటింగ్, జూడో కరాటే క్రీడల్లో పాల్గొనేది. కెరీర్ ఆరంభంలో పిస్టల్ తో ప్రజల మధ్య ప్రయాణించడం ఆమెకి ఒక సవాలుగా ఉండేది. ఎందుకంటే మైనరైన భకర్ పిస్టల్ తీసుకొని ప్రయాణించడం చట్టరీత్యా నేరం. తన కుమార్తె షూటింగ్ పోటీలలో పాల్గొనడంలో సహాయ పడేందుకు తన ఉద్యోగాన్ని విడిచిపెట్టారు భకర్ తండ్రి. లైసెన్స్ పొందిన పిస్టల్ తో ఆమె ప్రయాణిస్తున్నప్పుడు తోడుగా రావడం ప్రారంభించింది.. అత్యంత ఖరీదైన తుపాకులతో ఆడే ఆటను ఆడగలిగిందంటే అందుకు తన కుటుంబం అందించిన సహాయ సహకారాలే కారణమంటారు భకర్. 2012 ఒలింపిక్స్ తరువాత నేషనల్ రైఫిల్ అసోసియేషన్ అఫ్ ఇండియా, స్పోర్ట్స్ అథారిటీ ఆఫ్ ఇండియా యువ క్రీడాకారుల కోసం మొదలుపెట్టిన ఇండియా'స్ ఇన్వెస్ట్మెంట్ ఇన్ షూటింగ్ ప్రోగ్రాం ద్వారా బేకర్ కు ప్రయోజనం కలిగింది. ఈ ప్రోగ్రాం వలన బాగా పేరుగాంచిన షూటర్లును యువకులకు వ్యక్తిగత కోచ్ లుగా నియమించే వ్యవస్థ వచ్చింది. భారత అత్యుత్తమ షూటర్ జస్పాల్ రాణా బేకర్ కి మార్గదర్శిగా నిలిచింది.
వృత్తిపరమైన విజయాలు
2017 కేరళలో నిర్వహించిన నేషనల్ ఛాంపియన్ షిప్ లో భకర్ 9 బంగారు పతకాలు సాధించి జాతీయ రికార్డును బద్దలుకొట్టింది. 2017లో జరిగిన ఆసియా జూనియర్ ఛాంపియన్‌షిప్‌లో కూడా భకర్ రజత పతకం కైవసం చేసుకుంది. 2018 మెక్సికోలోని గ్వాదలహరా నగరం వేదికగా జరిగిన ఇంటర్నేషనల్ స్పోర్ట్ షూటింగ్ వరల్డ్ కప్ లోని 10 మీటర్ల ఎయిర్ పిస్టల్ విభాగంలోని ఫైనల్స్‌లో రెండుసార్లు ఛాంపియన్ గా నిలచిన అలెజాండ్రా జావ్లాను భకర్ ఓడించింది.. ఈ విజయంతో భకర్ వరల్డ్ కప్‌లో అతి చిన్న వయసులోనే బంగారు పతకం సాధించిన భారతీయురాలిగా రికార్డు నెలకొల్పింది. 2018లో జరిగిన ఐఎస్ఎస్ఎఫ్ జూనియర్ వరల్డ్ కప్ లో భకర్ రెండు స్వర్ణాలు సాధించింది.. అదే ఏడాది నిర్వహించిన కామన్ వెల్త్ గేమ్స్‌లో కూడా ఆమె కేవలం బంగారు పతకం సాధించడం మాత్రమే కాదు.. ఆమె స్కోర్ తో కామన్ వెల్త్ గేమ్స్ లో కొత్త రికార్డు సృష్టించింది.. కేవలం 16వ ఏళ్ల వయసులోనే భకర్ ఈ రికార్డు సాధించడం విశేషం. మ్యూనిచ్ నగరంలో జరిగిన 2019 ఐఎస్ఎస్ఎఫ్ వరల్డ్ కప్ లో భకర్ 10 మీటర్ల ఎయిర్ పిస్టల్ ఈవెంట్ లో 4వ స్థానంలో నిలిచి 2021లో జరగనున్న టోక్యో ఒలింపిక్స్ కు అర్హత సాధించింది. 2020 ఆగస్టులో జరిగిన వర్ట్యువల్ ఈవెంట్ ద్వారా రాష్ట్రపతి రామ్ నాథ్ కోవింద్ చేతుల మీదుగా అర్జున అవార్డు అందుకుంది.
మూలాలు
వర్గం:అర్జున అవార్డు గ్రహీతలు వర్గం:కామన్వెల్త్ క్రీడలలో పతకం సాధించిన భారత క్రీడాకారులు వర్గం:భారతీయ ఒలింపిక్ క్రీడాకారులు
రవన్న
రవన్న 2000, మార్చి 3న విడుదలైన తెలుగు చలనచిత్రం. బి. గోపాల్ దర్శకత్వంలో రాజశేఖర్, కృష్ణ, సౌందర్య, సంఘవి, నర్రా వెంకటేశ్వర రావు, తదితరులు ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.
మూలాలు
వర్గం:తెలుగు ప్రేమకథ చిత్రాలు వర్గం:తెలుగు కుటుంబకథా చిత్రాలు వర్గం:బి. గోపాల్ దర్శకత్వం వహించిన సినిమాలు వర్గం:రాజశేఖర్ నటించిన చిత్రాలు వర్గం:ఘట్టమనేని కృష్ణ నటించిన సినిమాలు వర్గం:సౌందర్య సినిమాలు వర్గం:2000 తెలుగు సినిమాలు వర్గం:సంఘవి నటించిన సినిమాలు
మాస్టర్ తారా సింగ్
తారాసింగ్ బ్రిటీష్ ఇండియాలోని పంజాబ్ లో రావల్పిండి జిల్లాలోని హరిలాల్ గ్రామంలో 1885 సంవత్సరంలో జన్మించారు. కులపరంగానూ. వృత్తిపరంగానూ పట్వారీ అయిన బక్షీ గోపీ చంద్ కు జన్మించిన ఆయనకు చిన్ననాడు నానక్ చంద్ అని పేరు. హిందువులే అయినా కుటుంబంలో సిక్ఖు గురువులు, సంప్రదాయం పట్ల భక్తి ఉండేది. ఈ కుటుంబ నేపథ్యంలోని ఆయన సిక్ఖు మిషనరీ పాఠశాలకు వెళ్ళారు. చిన్నతనంలో తన గురువైన అత్తార్ సింగ్ మరణానంతరం ఖల్సా స్వీకరించి తారా సింగ్ గా మారారు. దాంతో వారి కుటుంబం హిందూ మతం నుంచి సిక్ఖు మతం స్వీకరించింది. ఆపైన 1903లో ఖల్సా కళాశాలలో చేరారు.
విద్యార్థి దశ నుంచే రాజకీయాల్లో కొనసాగిన తారా సింగ్, కొన్నాళ్ళు పబ్లిక్ సర్వీస్ లో ఉన్నారు. ఆయనను సిక్ఖు మత రాజకీయాలకు కురువృద్ధునిగా భావిస్తారు. స్వాతంత్ర్యానంతర భారతదేశంలో కీలకమైన సిక్ఖు రాజకీయవేత్తలకు ఆయన తొలిదశలో మార్గనిర్దేశం చేశారు. 1942లో భారతదేశానికి క్రిప్స్ రాయబారిగా వచ్చినప్పుడే ఆయన పంజాబ్ విభజనను ప్రతిపాదించారు. ఉమ్మడి పంజాబ్ లో ముస్లింలది మెజారిటీ కావడం, సిక్ఖులు, హిందువులు మొదలైన ముస్లిమేతరులు మైనారిటీలు కావడంతో నిజానికి పెద్ద సంఖ్యలో ఉన్న సిక్ఖు మతస్తులపై స్వాతంత్ర్యానంతరం పరిపాలన న్యాయబద్ధంగా జరగదంటూ పంజాబ్ ను రావి నది సరిహద్దుగా ముస్లిం సంఖ్యాధిక్య ప్రాంతం, ముస్లిమేతర సంఖ్యాధిక్య ప్రాంతంగా విభజించమని డిమాండ్ చేశారు.
ముస్లిం లీగ్ పంజాబ్ మొత్తంతో పాటు ప్రత్యేక దేశంగానో, లేక పంజాబ్ మొత్తం ముస్లిం సంఖ్యాధిక్య ప్రావిన్సుగా గ్రేటర్ పాకిస్తాన్ వంటి ప్రతిపాదనల్లో ముందుకు తీసుకువస్తూండడంతో దీన్ని వ్యతిరేకించడానికి తారాసింగ్ నేతృత్వంలోని అకాలీ దళ్ సిక్ఖు రాష్ట్రాన్ని దేశాన్ని డిమాండ్ చేశారు. 1947 మార్చి వరకూ పంజాబ్ లో కాంగ్రెస్, అకాలీ దళ్లు కలిసి ఖిజ్ర్ హయత్ ఖాన్ నేతృత్వంలో ప్రభుత్వాన్ని నడిపిస్తూ వచ్చారు. మరోవైపు ముస్లిం లీగ్, అకాలీ దళ్, కాంగ్రెస్ ల మధ్య తీవ్రమైన సైద్ధాంతిక, రాజకీయ విభేదాల నేపథ్యంలో ముస్లిం లీగ్ ఖిజ్ర్ హయత్ ఖాన్ ప్రభుత్వాన్ని రాజీనామా చేయించి, తన ప్రభుత్వాన్ని ఏర్పాటుచేసే అవకాశం ఏర్పరుచుకుంది.
ముస్లిం లీగ్ ప్రత్యక్ష కార్యాచరణ దినంతో ప్రారంభించిన హింసాయుత చర్యలు క్రమంగా కార్చిచ్చులా ఉపఖండంలోని పలు భాగాలకు పాకాయి. పంజాబ్ లో దేశ విభజన సమయంలో చెలరేగిన మతహింసలో లాహోర్ లోని తారాసింగ్ పూర్వీకుల భవంతి నేలమట్టమైంది, 59మంది ఆయన బంధువులు మృతులయ్యారు. భీంసేన్ సచార్, గోపిచంద్ భార్గవ, మహాషా క్రిషన్, మహాషా కుషాల్ చంద్ వంటి హిందువులతో కలిసి తారాసింగ్ నాయకత్వంలో సిక్ఖులు పాకిస్తాన్ వ్యతిరేక కూటమిగా ఏర్పడ్డారు.
స్వాతంత్ర్యానంతరం సిక్ఖులకు ప్రత్యేక రాష్ట్రం ఏర్పరిచేందుకు పంజాబ్ ను విభజించే ఉద్యమాన్ని అకాలీ నేతలతో కలిసి నడిపించారు. ఆ ఉద్యమంలో నేర్పుగా మతపరమైన విభజనగా చెప్పకుండా పంజాబీ భాష ప్రాతిపదికగా ఉద్యమాన్ని ప్రారంభించారు. ఈమేరకు పంజాబీ సుబా ఉద్యమం నడిచి తుదకు తూర్పు పంజాబ్ భాషా ప్రాతిపదికన పంజాబ్, హర్యానా, హిమాచల్ ప్రదేశ్ లుగా విభజించబడింది.
మూలాలు
వర్గం:సిక్కు మత ప్రముఖులు వర్గం:సిక్కు మతం
రంగపేట్ (సారంగాపూర్)
రంగపేట్, తెలంగాణ రాష్ట్రం, జగిత్యాల జిల్లా, సారంగపూర్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది. ఇది మండల కేంద్రమైన సారంగపూర్ నుండి 12 కి. మీ. దూరం లోను, సమీప పట్టణమైన జగిత్యాల నుండి 12 కి. మీ. దూరంలోనూ ఉంది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 539 ఇళ్లతో, 1944 జనాభాతో 1336 హెక్టార్లలో విస్తరించి ఉంది. గ్రామంలో మగవారి సంఖ్య 971, ఆడవారి సంఖ్య 973. షెడ్యూల్డ్ కులాల సంఖ్య 426 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 571681 .పిన్ కోడ్: 505454.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి జగిత్యాలలో ఉంది.సమీప జూనియర్ కళాశాల సారంగపూర్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు జగిత్యాలలోనూ ఉన్నాయి. సమీప వైద్య కళాశాల, మేనేజిమెంటు కళాశాల కరీంనగర్లోను, పాలీటెక్నిక్ పొలసలోనూ ఉన్నాయి.సమీప వృత్తి విద్యా శిక్షణ పాఠశాల జగిత్యాలలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు కరీంనగర్లోనూ ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
రంగాపేట్లో భూ వినియోగం కింది విధంగా ఉంది:
నీటిపారుదల సౌకర్యాలు
రంగాపేట్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
రంగాపేట్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న
పారిశ్రామిక ఉత్పత్తులు
బీడీలు
దేబాశిష్ మొహంతి
అంతర్జాతీయ కెరీర్
వెంకటేష్ ప్రసాద్‌తో కలిసి మొహంతి బలమైన కొత్త బాల్ భాగస్వామ్యాన్ని నెలకొల్పిన కాలం ఉంది. 1999 క్రికెట్ ప్రపంచ కప్‌లో ప్రారంభించి, అతను భారత ప్రధాన వికెట్ టేకర్ జవగల్ శ్రీనాథ్ కంటే నాలుగు ఆటలు తక్కువగా ఆడినప్పటికీ అత్యధిక వికెట్లు తీసిన రెండవ భారతీయుడు. మొహంతి 17 వన్‌డేలు ఆడి, సుమారు 20 చిల్లర సగటుతో 29 వికెట్లు తీశాడు. ICC వన్‌డే ప్రపంచ ర్యాంకింగ్స్‌లో టాప్ 20లోకి చేరాడు. అయితే, అజిత్ అగార్కర్ తిరిగి రావడంతో, అతని అవకాశాలు తగ్గిపోయి, మరో ఏడు గేమ్‌లు మాత్రమే ఆడాడు. 1990లలో టొరంటోలో పాకిస్తాన్‌తో జరిగిన సహారా కప్ సిరీస్‌లో ఒకదానిని గెలవడంలో హర్విందర్ సింగ్‌తో కలిసి మొహంతి కీలకపాత్ర పోషించాడు.
మొహంతీ ఒక పించ్ హిట్టరు అయినప్పటికీ, భారతీయ థింక్ ట్యాంక్ అతన్ని ఎప్పుడూ ఉపయోగించుకోలేదు. అతను చాలా సమర్ధుడైన లోయర్ ఆర్డర్ బ్యాట్స్‌మన్. భారత క్రికెట్‌లో 11వ ఆటగాడు మొహంతి, 10వ ర్యాంక్‌లో ఉన్న రాహుల్ సంఘ్వీలు ఓడిపోయిన మ్యాచ్‌లలో కూడా మంచి సిక్సర్‌లతో ప్రేక్షకులను అలరించారు. అతను బంతిని వేసిన వేగం కంటే అతని బౌలింగ్ యాక్షన్ చాలా ప్రమాదకరమైనది. ఫ్లాట్ పిచ్‌లపై, శక్తిని ఆదా చేయడానికి ఆఫ్ స్పిన్ బౌలింగ్ చేయమని అతనికి సలహాలు ఇచ్చారు.
2000-01 సీజన్‌లో, అగర్తలాలో జరిగిన ఈస్ట్ జోన్ v సౌత్ జోన్ కోసం ఫస్ట్-క్లాస్ మ్యాచ్‌లో ఆడిన మొహంతీ 46 పరుగులకు మొత్తం 10 వికెట్లూ తీసుకున్నాడు. అది అతని కెరీర్-బెస్ట్ బౌలింగు ప్రదర్శన. తద్వారా ఒక ఇన్నింగ్స్‌లో మొత్తం పది వికెట్లు తీయడం అనే అరుదైన ఘనతను సాధించాడు.
కోచింగ్ కెరీర్
2006లో, అతను వేల్స్‌లోని కోల్విన్ బే క్రికెట్ క్లబ్‌లో క్లబ్ ప్రొఫెషనల్‌గా చేరాడు. అతను భువనేశ్వర్‌లోని నాల్కోలో ఉద్యోగం చేస్తున్నాడు. 2011 నుండి ఒడిశా రంజీ జట్టుకు కోచ్‌గా నియమితుడయ్యాడు. అతను మాజీ కోచ్ మైఖేల్ బెవన్ స్థానంలో చేరాడు. 7 సంవత్సరాల తర్వాత అతని స్థానంలో మరొక మాజీ భారత క్రికెటర్ శివ సుందర్ దాస్ 2017లో ఆ జట్టుకు కోచ్‌గా నియమితుడయ్యాడు మహంతి, ఈస్ట్ జోన్ జట్టుకు శిక్షణ ఇచ్చి, ఆ జట్టు తమ మొదటి దులీప్ ట్రోఫీని గెలుచుకోవడాంలో దోహద పడ్డాడు.
మూలాలు
వర్గం:జీవిస్తున్న ప్రజలు వర్గం:భారతీయ వన్డే క్రికెట్ క్రీడాకారులు వర్గం:భారతీయ క్రికెట్ క్రీడాకారులు వర్గం:1976 జననాలు వర్గం:Articles with hAudio microformats
గుడివాడ మండలం
గుడివాడ మండలం, ఆంధ్ర ప్రదేశ్ రాష్ట్రంలోని కృష్ణా జిల్లాకు చెందిన ఒక మండలం.ఈ మండల పరిధిలో నిర్జన గ్రామాలుతో కలిపి 29 రెవెన్యూ గ్రామాలు ఉన్నాయి.అందులో ఒకటి నిర్జన గ్రామం.
మండల జనాభా
2001 భారత జనాభా లెక్కలు ప్రకారం మండల పరిధిలో మొత్తం జనాభా 1,52,285 మంది ఉన్నారు. అందులో పురుషులు 75,674 మంది కాగా, స్త్రీలు 76,611 మంది ఉన్నారు. మండల అక్షరాస్యత మొత్తం 76.04%. పురుషులు అక్షరాస్యత 80.99% కాగా,- స్త్రీలు అక్షరాస్యత 71.19% ఉంది.
మద్రరాజ్యం
thumb|మద్ర రాజ్యం ఇతిహాసం మహాభారతంలోని పశ్చిమ రాజ్యాలలో సమూహం చేయబడిన రాజ్యం. మద్ర రాజ్యం ఇతిహాసం మహాభారతంలోని పశ్చిమ రాజ్యాలలో సమూహం చేయబడిన రాజ్యం. దీని రాజధాని సాగాలా ఆధునిక సియాల్కోటు (పాకిస్తాను పంజాబు ప్రావిన్సులో). కురు రాజు పాండురాజు రెండవ భార్య మద్రరాజ్యానికి చెందిన మాద్రి. పాండవసోదరులలో కవలలు నకుల - సహదేవులు ఆమె కుమారులు. మాద్రి సోదరుడు శల్యుడు మద్రరాజు. పాండవులతో ఆప్యాయత చూపినప్పటికీ దుర్యోధనుడు మోసపూరితంగా ఆయన మద్దతు పొందాడు. కురుక్షేత్ర యుద్ధంలో పాండవులకు వ్యతిరేకంగా పోరాడాడు. శల్యుడిని పాండవసోదరులలో పెద్దవాడైన యుధిష్ఠిరుడు చంపాడు. సాగాలా రాజధానిగా ఉన్న మద్రరాజ్యం (తూర్పు మద్రా (పూర్వా మద్రా)) కాకుండా, పశ్చిమ మద్ర (అపార మద్రా), ఉత్తర మద్ర (ఉత్తరమద్రా) ఉన్నాయని విశ్వసిస్తున్నారు.
ఆవిర్భావం
వాయుపురాణం ఆధారంగా అనువంశానికి చెందిన రాజా ఉశీనర శిబి మద్ర రాజ్యాన్ని స్థాపించాడు. అను యయాతి కుమారుడు.
భాగవతపురాణం ఆధారంగా మద్రరాజ్యాన్ని అను రాజు కుమారుడు శిబి త్రేతాయుగంలో స్థాపించాడని పేర్కొన్నది.
మదే సంస్కృతి
ఇతిహాసంలో మద్రా సంస్కృతి వేద సంస్కృతికి భిన్నంగా వర్ణించబడింది. ఇది కురులు, పాంచాల వంటి గంగా మైదానం రాజ్యాలలో ఉంది.
భరతవర్షం విదేశీ తెగగా భావించిన బహ్లిక ప్రజలను వేద సంస్కృతికి "బయటి వ్యక్తులు" గా భావించారు. అయినప్పటికీ బాహిలుకను ప్రస్తుత పంజాబు ప్రాంతంలో బహ్లికులుగా పరిగణించకూడదు. మద్రా, సింధు, కేకేయ, గాంధార & కంబోజా నుండి భిన్నమైన రాజ్యాన్ని సూచించడానికి బహ్లికా అనే పేరు కూడా ఉపయోగించబడింది. కౌరవులకు, పాండవులకు పూర్వీకుడైన కురు రాజు శాంతనుడికి బహ్లిక రాజ్యాన్ని పరిపాలించిన సోదరుడు ఉన్నాడు.
బాహ్లిక దేశంగా మద్రాలు
బహ్లికా లేదా పాశ్చాత్య దేశాలు చల్లని దేశాలు, ప్రజలు దుప్పట్లు ఉపయోగించారని పేర్కొన్నారు. వారు గొర్రెలను పెంచుకుని, గొర్రె పాలు తాగారు. వారికి ఒంటెల గురించి మంచి జ్ఞానం ఉండేది. వారు అద్భుతమైన నాణ్యత గల గుర్రాలను కలిగి ఉన్నారు. ఆర్యవర్త రాజుల మధ్య జరిగిన యుద్ధాలలో వారి గుర్రాలను అశ్విక సైనికుల చేత ఉపయోగించబడ్డాయి (ఉత్తర భారత రాజ్యాలు ప్రబలంగా ఇక్కడ వేద సంస్కృతి ప్రమాణంగా ఉన్నాయి).
రెండువైపులా ఉన్న యోధులు ఈ గుర్రాలను చెల్లిపు ఆధారంగా వీటిని కొనుగోలుచేసి ఉపయోగించారు. కురుక్షేత్రయుద్ధంలో శల్యుడు బహుశా ఈ కారణంతోనే దుర్యోధనుడి పక్షాన యుద్ధం చేయవలసిన అవసరం ఏర్పడింది. దుర్యోధనుడి పక్షాన యుద్ధం చేయడానికి దుర్యోధనుడు మోసపూరిత వ్యూహం రచించి దానిని కార్యరూపంలో ఆచరించి సాధించాడు.
పాశ్చాత్య రాజ్యాలను సూచించే మరో సామూహిక పేరు అరాష్ట్ర లేదా అరట్టా, అంటే రాజ్యం లేని దేశం. ఈ దేశాలు ఎన్నుకోబడిన ముఖ్యులచే పరిపాలించబడే ప్రజాప్రభుత్వం అనే సందేహాన్ని లేవనెత్తుతుంది. ప్రతికూల కోణంలో అరాష్ట్ర అనే పదానికి నియంత్రణ లేని లేదా పూర్తిగా సంస్థాగతం చేయని రాజ్యం అని అర్ధం.
మద్రాతెగల ఆవిర్భావం
ఆండ్రాకులు, గుహాలు, పులిందాలు, సవారలు, చుచుకాలు, మద్రాకాలు, యమలు, కమ్వోజలు, కిరాతులు, బార్బరసులు తెలియని తెగలుగా పేర్కొన్నారు. కృతయుగంలో వారు భూమి మీద ఎక్కడా లేరు (అంటే ప్రాచీన భారతదేశం). త్రేతాయుగం నుండే వారు తమ మూలాన్ని కలిగి ఉన్నారని గుణించడం ప్రారంభించారు. క్లిష్ట కాలం వచ్చినప్పుడు త్రేతా, ద్వాపరాలలో చేరి, క్షత్రియులు, ఒకరినొకరు సమీపించి, యుద్ధంలో నిమగ్నమయ్యారు (12,206).
(1,121) వద్ద ఒక పురాణం సూచించినట్లు మద్ర తెగ, సాల్వా తెగకు ఒక సాధారణ మూలం ఉంది. ఇక్కడ ఈ రెండు తెగల మూలం పురూరవుడి వంశంలో ఒక రాజుకు ఆపాదించబడింది. ఆయనను వ్యూషితాస్వా అని పిలుస్తారు. ఆయన భార్య భద్ర కాక్షివతు కుమార్తె (కక్షివతు గౌతమ-దిర్ఘాతముడి కుమారుడు, మగధ శివార్లలో పాలించిన వాలి అనే రాజు రాణి సేవకురాలు చేత పెంచబడ్డాడు. (అంగ, మగధ కూడా చూడండి). వ్యూషితాస్వా మరణానంతరం భద్రకు కుమారులు జన్మించారు. తరువాత వారంతా రాజులు అయ్యారు. వారిలో ముగ్గురు సాల్వాకు రాజులు అయ్యారు. వారిలో నలుగురు మద్రా నలుగురు రాజులు అయ్యారు.
ఈ ఏడుగురు రాజులు తన భర్త మృతదేహంతో జన్మించారని పురాణం వివరిస్తుంది!''
కురురాజులతో మద్రా కన్యల వివాహసంబంధాలు
మద్ర వివాహ సంప్రదాయం కురురాజు పాండురాజు తండ్రిలాంటి సంరక్షకుడైన భీష్ముడు మద్ర రాజధాని వెళ్లి, పాండుకు వధువుగా శల్య సోదరిని కోరాడు. దీని మీద శల్య ఇలా సమాధానమిచ్చాడు: - "మా పూర్వీకులు గమనించిన ఒక ఆచారం ఉంది, అది మంచిది లేదా చెడు కావచ్చు, నేను దానిని అతిక్రమించలేకపోతున్నాను. ఇది బాగా తెలుసు అందువలన నీకు కూడా తెలుసు, సందేహం లేదు. " వరుడు వధువు బంధువులకు వరకట్నం ఇవ్వాలి. అందువలన భీష్ముడు శల్యుడికి చాలా సంపద ఇచ్చి, పాండురాజు(1,113) కు మాద్రిని వధువుగా తీసుకున్నాడు.
పాండవసోదరులలో చివరివాడైన సహదేవుడు మద్రా రాజు ద్యుతిమతి కుమార్తె విజయను వివాహం చేసుకున్నాడు. ఆమెను స్వయంవరంలో ఎంపిక కార్యక్రమంలో భార్యగా సంపాదించాడు. వారికి సుహోత్రా అనే కొడుకు జన్మించాడు. (1,95)
అశ్వపతి రాజు
అశ్వపతి మద్రా కుమారుడు (మద్రా రాజ్య స్థాపకుడు), రాజు శిబి మనవడు సతీ సావిత్రి (మద్ర ప్రసిద్ధ యువరాణి)తండ్రి, ఆయన ప్రసిద్ధ సాల్వా యువరాజు సత్యవాను ప్రేమికుడు ( తరువాత భర్త) అయ్యాడు. అశ్వపతి భార్య మాళవా అనే చిన్న తెగకు చెందినది. ఆమెను మాలావి (3,291) అని పిలిచేవారు. అశ్వపతి, మాలావి కుమారులు తరువాత శక్తివంతమైన మాళవ రాజులు అయ్యారు. వారు తమ రాజ్యాన్ని అవంతి (ఉజ్జయిని, మధ్యప్రదేశు) వరకు విస్తరించారు. ఆ విధంగా మాళవుల రాజ శ్రేణి మద్ర (పాకిస్తాను పంజాబు ప్రావిన్సు) రాజు అశ్వపతి (3,297) నుండి ఉద్భవించింది.
రాజు శల్యుడు (ముకప్పన్)
శల్య మద్రా రాజులలో అత్యంత ప్రసిద్ధ రాజు. కురుక్షేత్ర యుద్ధం చివరి రోజున ఆయన కౌరవ సైన్యాధ్యక్షుడు అయ్యాడు. ఆయన కురుక్షేత్ర యుద్ధంలో పోరాడిన పురాతన ఈటె-పోరాట యోధుడు. ద్రౌపది (1,192) స్వయంవర కార్యక్రమంలో భీముడు ఒకరినొకరు తెలుసుకోకుండా శాల్యను జాపత్రి-పోరాటంలో ఓడించాడు. కురుక్షేత్ర యుద్ధం చివరి రోజు (18 వ రోజు) లో పాండవ రాజు యుధిష్ఠిరుడు ఆయనను వధించాడు. శాల్యుడిని భీష్ముడు అతిరథ (గొప్ప రథం-యోధుడు) (5,166) గా వర్గీకరణ చేశాడు. శాల్యుడికి, అశ్వ పరిజ్ఞానం, యుద్ధభూమిలో రథాన్ని నడపడంలో కూడా నైపుణ్యం ఉంది (8,31). ఈ కారణంగా శల్యుడు యుద్ధ సమయంలో ఒక రోజు కర్ణుడి రథసారధిగా ఉండవలసి వచ్చింది. శాల్యుడికి రుక్మంగద, రుక్మారత (1,188) అనే ఇద్దరు కుమారులు ఉన్నారు. రుక్మారత యుద్ధంలో పాల్గొన్నట్లు పేర్కొన్నారు. అదేవిధంగా శల్య సోదరులు కూడా యుద్ధంలో పాల్గొన్నారు. ఆయన తమ్ముడిని అభిమన్యుడు (8,5) చంపాడు. అతన్ని ముకప్పను అని కూడా పిలుస్తారు.
మద్రరాజ్యానికి నకులుడి రాక
నకులా, పశ్చిమాన తన సైనిక ప్రచారంలో, యుధిష్ఠిర రాజసూయ త్యాగానికి నివాళి సేకరించడానికి మద్రా రాజ్యానికి కూడా వచ్చారు.
కురుక్షేత్ర యుద్ధంలో మద్రాలు
మద్రారాజు శల్యుడు పాండవుల సైన్యంలో చేరడానికి ఒక అక్షౌహిని దళంతో వచ్చాడు, ఎందుకంటే ఆయన మేనల్లుళ్ళు కవలలు నకులుడు, సహదేవుడు మరెవరో కాదు పాండవులలో చివరి ఇరువురు సోదరులే. ఆయన దళాలు ప్రతిరోజూ మద్ర(పాకిస్తాన్ పంజాబ్ ప్రావిన్స్) నుండి ఉపప్లావ్యం (రాజస్థాను, హర్యానా సరిహద్దులో ఎక్కడో), పాండవులు శిబిరాలు ఉన్న మత్స్య నగరం వరకు నెమ్మదిగా సేనలను నడిపించాడు. ఆయన సైన్యం కురుజంగళ (పాండవుల రాజ్యం, ఆధునిక హర్యానా) చేరుకున్నప్పుడు, దుర్యోధనుల మనుషులు సైన్యాన్ని అడ్డుకున్నారు. వారు తమ గుర్తింపును వెల్లడించకుండా, శల్యుడు, ఆయన మనుషులను స్వాగతించి వారి కోసం గుడారాలు తయారు చేసి, అన్ని సౌకర్యాలతో వారికి నూతనోత్సాహం కలిగించారు. కురుక్షేత్ర యుద్ధంలో పాల్గొన్నందుకు దుర్యోధనుడి అధికారుల నుండి మద్రా సైనికులు కూడా చెల్లింపులు అందుకున్నారు. శల్యుడు ఈ ఆదరానికి ఆనందించి ఇలా ఆదరించిన వారు కోరిన కోరిక చెల్లిస్తానని మాట ఇచ్చాడు. తరువాత దుర్యోధనుడు ముందుకు వచ్చి కురుక్షేత్రయుద్ధంలో తన పక్షాన యుద్ధం చేయమని కోరాడు. ఆడినమాట తప్పని శల్యుడు తప్పనిసరి పరిస్థితిలో దుర్యోధనుడి పక్షాన పాండవులకు వ్యతిరేకంగా పోరాడవలసిన అవసరం ఏర్పడింది. (5,8).
విల్లు పోరాటంలో శల్యుడికి ప్రధాన విరోధి రాజు యుధిష్ఠిర (5,57). వారిద్దరూ చాలాసార్లు యుద్ధంలో నిమగ్నమయ్యారు. (6-45 మొదలైనవి). ఆయన నకుల, సహదేవులతో కూడా అనేక యుద్ధాలు చేశాడు. విరాటా, ద్రుపాద వంటి వారిని ఓడించాడు. 17 వ రోజు (8,36) శల్యుడు కర్ణ రథానికి సారధి అయ్యాడు. చివరి రోజు యుధిష్ఠిర తన మామ శల్యుడిని చంపాడు. ఆయన అప్పటి కౌరవ సైన్యం (9,17) అధ్యక్షతవహించాడు.
త్రిగార్తులు, కేకేయలు, గాంధారాలు, యవనాలు, సింధులు, సౌవిరాలు, అమ్వాస్తాలు మొదలైన ఇతర పాశ్చాత్య సైన్యాలతో మద్రా సైన్యం పోరాడింది (6-51 మొదలైనవి).
కర్ణుడి రథానికి సారధి కావాలని శాల్య బలవంతం చేసిన రోజున, వారి మధ్య వివాదం తలెత్తింది (8-40,44). ఈ వివాదాన్ని వివరించే భాగాలు ఈ యోధుల మధ్య ఉన్న సాంస్కృతిక-తేడాలకు వెలుగునిస్తాయి. (మరిన్ని వివరాల కోసం బహ్లికా సంస్కృతి చూడండి).
ఇవి కూడా చూడండి
మద్ర
భరతదేశంలో పురాతన రాజ్యాలు
ఎలక్ట్రిక్ జనరేటర్
ఎలక్ట్రిక్ జనరేటర్ల యొక్క ఫీచర్లు
పవర్: విస్త్రృత శ్రేణి పవర్ అవుట్ పుట్ కెపాసిటీ కలిగిన ఎలక్ట్రిక్ జనరేటర్ లు తక్షణం లభ్యం అవుతాయి. తక్కువ, అధిక పవర్ ఆవశ్యకతలను మ్యాచింగ్ పవర్ అవుట్ పుట్ తోసరిపోయే ఎలక్ట్రిక్ జనరేటర్ ఎంచుకోవడం ద్వారా విద్యుత్ శక్తి పొందవచ్చు.
ఇంధనం: ఎలక్ట్రిక్ జనరేటర్లకు డీజిల్, పెట్రోల్, నేచురల్ గ్యాస్, ఎల్‌పిజి మొదలైన బహుళ ఇంధన ఎంపికలు అందుబాటులో ఉన్నాయి.
పోర్టబిలిటీ: మార్కెట్లో జనరేటర్లు అందుబాటులో ఉన్నాయి, వాటిలో చక్రాలు లేదా హ్యాండిల్స్ అమర్చబడి ఉంటాయి, తద్వారా వాటిని ఒక ప్రదేశం నుండి మరొక ప్రదేశానికి సులభంగా తరలించవచ్చు
శబ్దం: కొన్ని జనరేటర్ మోడళ్లలో శబ్దం తగ్గించే సాంకేతికత ఉంది, ఇది శబ్ద కాలుష్య సమస్యలు లేకుండా వాటిని దగ్గరగా ఉంచడానికి అనుమతిస్తుంది.
ఫతే సింగ్
ఫతే సింగ్ (1911 అక్టోబరు 27 - 1972 అక్టోబరు 30) భారత సిక్ఖు మత, రాజకీయ నాయకుడు. పంజాబీ సుబా ఉద్యమంలో కీలకమైన వ్యక్తి. ఆయన అనుచరులు గౌరవంతో సంత్ ఫతే సింగ్ అని పిలుచుకుంటూంటారు.
తొలినాళ్ళు
పంజాబ్కు చెందిన బతిందా జిల్లాలోని బడియలాకు చెందిన చెన్నన్ సింగ్ కుమారుడు ఫతే సింగ్. ఆయనకు పాఠశాల విద్య అభ్యసించకున్నా 13వ ఏట పంజాబీ భాష అభ్యసించడం ప్రారంభించారు. సిక్ఖు మత సాహిత్యంపై లోతైన అభినివేశం కలిగి ఉండడంతో ఇషార్ సింగ్ అనే సిక్ఖు పండితుని వద్ద సహాయకునిగానూ, విద్యార్థిగానూ ఉంచారు.